Pilihan raya negeri Kelantan 1978

Pilihan raya negeri Kelantan 1982 telah diadakan pada 11 Mac 1978. Ahli Dewan Undangan Negeri Kelantan dipilih setiap 5 tahun bagi satu-satu penggal.

DUN Kelantan telah dibubarkan pada 13 Februari 1978 oleh Sultan Kelantan, atas nasihat Menteri Besar Kelantan.https://eresources.nlb.gov.sg/newspapers/digitised/article/straitstimes19780214-1.2.88.2 Pembubaran ini dilakukan lebih awal dari tempoh penggal DUN selama 5 tahun, dan dilakukan sehari selepas pengisytiharan penamatan darurat di Kelantan selama 95 hari oleh Yang Di-Pertuan Agong Malaysia.

Barisan Nasional memenangi pilihan raya ini, dengan UMNO meraih 22 kerusi dan MCA meraih 1 kerusi untuk mendapat majoriti mudah.https://eresources.nlb.gov.sg/newspapers/digitised/article/straitstimes19780313-1.2.8 BERJASA, parti yang ditubuhkan oleh bekas Menteri Besar Kelantan Mohamed Nasir setelah dipecat dari PAS, meraih 11 kerusi, manakala PAS yang telah disingkirkan dari BN pada 1977 akibat dari darurat di Kelantan, mengalami kekalahan teruk dengan hanya meraih 2 kerusi.

 Latar belakang 

Parti bertanding
Berjasa mengesahkan akan bertanding pilihanraya negeri ini buat kali pertama.https://eresources.nlb.gov.sg/newspapers/digitised/article/straitstimes19780131-1.2.106.6

Barisan Nasional dan Berjasa telah mengumumkan akan membentuk kerjasama membentuk kerajaan negeri sekiranya kedua-dua parti itu menang dalam pilihanraya ini.https://eresources.nlb.gov.sg/newspapers/digitised/article/straitstimes19780223-1.2.113.1

95 calon telah disahkan akan bertanding pada hari penamaan calon pada 23 Februari.https://eresources.nlb.gov.sg/newspapers/digitised/article/straitstimes19780224-1.2.59.7

Pihak berkuasa mengesahkan ceramah politik dan rapat umum tidak dibenarkan dalam pilihanraya ini.https://eresources.nlb.gov.sg/newspapers/digitised/article/straitstimes19780224-1.2.59.8

 Keputusan 

Kesan dan kejadian selepas
Mohamed Yaacob, yang memenangi kerusi Lanas dari BN-UMNO dipilih sebagai Menteri Besar yang baharu, menggantikan Mohamed Nasir yang diljangka akan bertanding kawasan Parlimen pada pilihanraya umum akan datang.https://eresources.nlb.gov.sg/newspapers/digitised/article/straitstimes19780319-1.2.52.2 Tetapi pada 8 April 1978, Mohamed Nasir dilantik sebagai Senator ke Dewan Negara, mewakili kerajaan negeri Kelantan yang baharu.https://www.risda.gov.my/images/03-sumber/galeri-media/siaran-akhbar/39..pdf Kerusi Tendong yang dikosongkan oleh Mohamed Nasir disebabkan perlantikan ini, dimenangi oleh seorang lagi calon Berjasa, Ghazali Awang dalam satu pilihan raya kecil pada 10 Jun 1978.

Nota

Rujukan

Kategori:Pilihan raya negeri di Kelantan
Kategori:Pilihan raya 1978 di Malaysia